இணைய நெறிமுறைத் தொலைக்காட்சி
[[Image:IPTV-Countries.svg|thumb|301px|right|உலகில் ஐபி டிவி உள்ள நாடுகளைக் குறிக்கும் வரைபடம்.
 {{legend|#5b92e5|நாட்டின் சில பகுதிகளிலாவது ஐபி டிவி  ஒளிபரப்பப்படும் நாடுகள்}}]]
 '''இணைய நெறிமுறைத் தொலைக்காட்சி ''' (''Internet Protocol television'', '''IPTV''') அல்லது '''ஐபி டிவி'''  வழமையான [[புவிப்புறத் தொலைக்காட்சி|புவிப்புற]], [[செய்மதித் தொலைக்காட்சி|செய்மதி]] மற்றும் [[கம்பி வடத் தொலைக்காட்சி]] வடிவங்களில் அல்லாது [[இணையம்]] போன்ற [[சிப்ப மாற்றுப் பிணையம்]] வழியே [[இணைய நெறிமுறை]] கட்டமைப்பில் பரப்பப்படும் [[தொலைக்காட்சி]] சேவைகளாகும்.
 
 இணைய நெறிமுறைத் தொலைக்காட்சியை மூன்று முதன்மை வகைகளாகப் பிரிக்கலாம்:
 * [[நேரலைத் தொலைக்காட்சி]], நடப்பு நிகழ்ச்சித் தொடர்பான  இடைவினைகளுடனோ இல்லாமலோ;
 * பிறிதொரு நேரத் தொலைக்காட்சி: விட்டதைப் பிடி தொலைக்காட்சி (சில நாட்களுக்கு அல்லது மணிகளுக்கு முந்திய தொலைக்காட்சி நிகழ்ச்சிகளின் மறு ஒளிபரப்பு), மீள்-பரப்பு தொலைக்காட்சி (தற்போதைய தொலைக்காட்சி நிகழ்ச்சியை முதலிலிருந்து மீள் ஒளிபரப்பு);
 * [[கோரிய நேரத்து ஒளிதம்]] (VOD): தொலைக்காட்சி நிகழ்ச்சிகள் அல்லாது பிற ஒளிதங்களின் பட்டியல் மூலமாக பார்வையிடுதல்.
 
 இணைய நெறிமுறைத் தொலைக்காட்சி [[இணையத் தொலைக்காட்சி]]யிலிருந்து வேறுபட்டது; [[ஐரோப்பிய தொலைத்தொடர்பு சீர்தர நிறுவனம்]] போன்றவற்றால் வரையறுக்கப்பட்டு தொலைதொடர்பு பிணையங்களில் அதிவிரைவு அணுக்க அலைவரிசைகள் மூலம் பயனரின் வீட்டிற்கு [[தொலைக்காட்சி அணுக்கப் பெட்டி]] அல்லது பிற [[பயனர் இடத்து கருவி]]களுக்கு பரப்பப்படுகிறது.
 
 [[இந்தியா]]வில் [[பிஎஸ்என்எல்]], [[எம்டிஎன்எல்]], [[ஏர்டெல்]] மற்றும் [[ரிலையன்ஸ் கம்யூனிகேசன்|ரிலையன்சு தொலைதொடர்பு]] நிறுவனங்கள் நாட்டின் பெருநகரங்களில் இச்சேவையை வழங்கி வருகின்றன.
 
 ==இணைய நெறிமுறைத் தொலைக்காட்சியின் அங்கங்கள்==
 * தொலைக்காட்சி தலை-முனையம்: இங்கு நேரலை தொலைக்காட்சி அலைவரிசைகள் குறியீடு/மறையீடு இடப்பட்டு இணைய நெறிமுறை பன்முகப்பரப்புகை ஓடைகளாக (multicast stream) அனுப்பப்படுகின்றன.
 * கோரிய நேரத்து ஒளித தளம்: இங்கு கோரிய நேரத்து ஒளிதங்கள் சேமிக்கப்பட்டு பயனர் கோரும் நேரத்தில் இணைய நெறிமுறை ஓர்முகப் பரப்புகை ஓடையாக (unicast stream) அனுப்பப்படுகின்றன.
 * இடைவினை வாயில்: பயனர் தமக்கு வழங்கப்படும் பல்வேறு ஐபி டிவி சேவைகளிலிலிருந்து வேண்டிய சேவையை பட்டியல்களிலிலிருந்து  தேர்ந்தெடுத்தல்.
 * பரப்புகை பிணையம்: இணைய நெறிமுறை  (ஓர்முக மற்றும் பன்முக) சிப்பங்களை சிப்ப மாற்று பிணையம் ஒன்றின் மூலம் பரப்புதல். 
 * வீட்டு முனையம்: பயனர் வீட்டில் தரவு இணைப்பு முடிவுறும் கருவி.
 * பயனரின் [[தொலைக்காட்சி அணுக்கப் பெட்டி]]: பயனரின் வீட்டில் தொலைக்காட்சி மற்றும் கோரிய நேரத்து ஒளித அடக்கங்களை மறையீடு/குறியீடு நீக்கி தொலைக்காட்சிப் பெட்டியில் காட்டுதல்.
 
 ==சேவைப் பொதி==
 வீட்டுப் பயனாளர்களுக்கு  ஐபி டிவி  [[கோரிய நேரத்து ஒளிதம்|கோரிய நேரத்து ஒளிதத்துடன்]] பெரும்பாலும் பிற இணையச் சேவைகளான [[இணைய அணுக்கம்]] மற்றும் [[இணையவழி ஒலி பரிமாற்றம்|இணைய நெறிமுறைவழி ஒலி]]ச் சேவைகளுடன் பொதிந்து வழங்கப்படுகின்றன. ஐபி டிவி, விஓஐபி, இணைய அணுக்கம் மூன்றும் இணைந்த வணிக வழங்கல்கள்  ''மும்மடி இயக்கச்'' சேவை எனப்படுகிறது.  இவை நகர்பேசி சேவையுடன் வழங்கப்படின் ''நான்முறை இயக்கம்'' எனப்படுகிறது.
 
 ==வெளி இணைப்புகள்==
 *[http://www.itu.int/ITU-T/IPTV/ ITU IPTV Focus Group] {{Webarchive|url=https://web.archive.org/web/20081126060537/http://www.itu.int/ITU-T/IPTV/ |date=2008-11-26 }}
 *[http://arstechnica.com/guides/other/iptv.ars Ars Technica: An Introduction to IPTV]
 *[http://isoc.nl/activ/2008-SIPSIG-standards-OskarVanDeventer-IMS-basedIPTV.ppt IPTV over IMS] {{Webarchive|url=https://web.archive.org/web/20130723045433/http://isoc.nl/activ/2008-SIPSIG-standards-OskarVanDeventer-IMS-basedIPTV.ppt |date=2013-07-23 }}
 *[http://www.telegraph.co.uk/technology/news/8081124/Internet-connected-TVs-finally-arrive.html Internet-connected TVs finally arrive]
 *[http://papers.ssrn.com/sol3/papers.cfm?abstract_id=932980 &quot;Does Video Delivered Over A Telephone Network Require A Cable Franchise?&quot;] AEI-Brookings Joint Center for Regulatory Studies
 {{இந்திய தொலைதொடர்பு நிறுவனங்கள்}}
 
 [[பகுப்பு:எண்ணிமத் தொலைக்காட்சி]]
 [[பகுப்பு:தொலைக்காட்சி பரப்புகை]]